  Туспуктэм: Руслан Нуриахметов Наталия Сильвестрова 2023-тӥ ар кутсконысен Удмуртилэн 16 ёросысьтыз 518 адями алкоголизмен нюръяськонлы сӥзем «Сазь атай – шудо пиналъёс» («Трезвый отец – счастливые дети») ӵектосэ пыриськиз. Соос наркологъёслэсь визь-кенеш басьтӥзы но эмъяськизы, виортӥз элькунысь тазалыкез утёнъя министерстволэн пресс-службаез. Ӵектослэн ужрадъёсаз тужгес но мыло-кыдо Дэри, Якшур-Бӧдья, Алнаш, Вавож, Шаркан но Пичи Пурга ёросъёс пыриськизы. « Ӵектосмы юыны яратӥсь пиосмуртъёслы, кинлэн быдэ вуымтэ пиналъёссы вань, улон сямзэс воштыны мылкыдзэс ӝутыны юрттэ. Ӵемысь соос наркологъёслы вазиськыны уг дӥсьто. Со алкоголизмен курадӟись муртъёслы эмъяськыны, реабилитаци ортчыны но выль сямен улыны луонлык. Али ӵектосэ 16 ёрос пыриське ни. Котькуд витетиез адями, кин элькунысь наркологи диспансерын эмъяськиз – гуртын улӥсь » Артём Школяр, Удмуртиысь наркологи диспансерысь валтӥсь эмчи Тодэ вайытом, программа 2022-тӥ арысен куарусёнысен ужа ни. Сое наркодиспансерысь ӧнеричос дасязы. Ӵектосэ пыриськыны быгато: наркологи учётын сылӥсь алкоголизмен курадӟисьёс, кинлэн быдэ вуымтэ нылпиосыз вань; юэмен сэрен секыт улон югдуре сюремъёс сямен учётын сылӥсь семьяосысь адямиос; анай-атай эрикрадтэк, ужан интытэк кылён калэ вуэмъёс. Ӵекосэ пыриськон сярысь юанъёсын элькунысь наркологи диспансерысь амбулаторно-реабилитацинной ёзэтлэн кивалтӥсезлы Светлана Блиновалы +7 (3412) 616-099, 8-904-833-80-80 телефон номеръёсъя вазиськыны луэ. Тегъёс: тазалыкезутён кудӟытӥсьюонъёс Удмуртия Мерлык  